 

**Bealtaine i nGaillimh 2019**

# Cad é Bealtaine?

Caithfear mí agus féile na Bealtaine ag ceiliúradh na cruthaitheachta i measc daoine scothaosta! Glacann na mílte daoine scothaosta páirt i bhféile na Bealtaine anois. Ó dhamhsa go scannáin, péinteáil go drámaíocht, léiríonn Bealtaine an cumas agus an chruthaitheacht atá in ealaíontóirí scothaosta, bíodh sin daoine atá i mbun na healaíne den chéad uair nó daoine ar ealaíontóirí gairmiúla iad.

Gach bliain, tugann *Aostacht & Deiseanna* cuireadh d’údaráis áitiúla, d'ionaid ealaíon, do leabharlanna, do ghrúpaí gníomhaíochta lucht scoir, d'ionaid cúraim agus do ghrúpaí pobail ó gach cearn den tír imeachtaí a reáchtáil le linn Fhéile na Bealtaine a dhéanann ceiliúradh ar an gcruthaitheacht i measc daoine scothaosta.

# Cad a bheidh ag tarlú i gContae na Gaillimhe?

Tá sé socraithe i mbliana ag Comhairle Chontae na Gaillimhe, mar chuid dá Clár Cultúir a Thacaíonn le Daoine Breacaosta, clár a chur i dtoll a chéile ***d'Imeachtaí na Bealtaine*** chun feasacht a ardú ar na himeachtaí agus gníomhaíochtaí iontacha ar fad a bheidh ar siúl ar fud Chontae na Gaillimhe.

Tá cuireadh á thabhairt arís againn do ghrúpaí agus d'eagraíochtaí imeacht a chur ar bun le linn mhí na Bealtaine chun an fhéile a cheiliúradh. Cuirfimid d'imeacht san áireamh sa chlár.

# Cad is féidir liom a dhéanamh?

Cuirfimid fáilte roimh bhur smaointí uile maidir le himeachtaí nó gníomhaíochtaí. Seo a leanas roinnt samplaí:

* Imeadt a eagraigh chun aisthne a fháil ar do chomarsa chún an Heileo Mór Deireadh Seadtain Naisiúnta Pobail a cheiliúradh (4ú – 6ú Bealtaine 2019)
* Seisiún ceoil agus damhsa a reáchtáil
* Lá filíochta nó ceardaíochta a eagrú
* Taispeántas ealaíne a óstáil
* Seisiún seanchais a reáchtáil
* Cultúr na hÉireann nó cultúir eile a cheiliúradh i do cheantar féin
* Stair agus oidhreacht do cheantair a cheiliúradh
* Tráthnóna taibhealaíon a reáchtáil
* Ceardlann ar cheamaraí digiteacha a eagrú

# Mar is féidir liom páirt a ghlacadh ann

1. Ní mór duit an fhoirm iarratais a líonadh le sonraí a thabhairt dúinn faoi d’imeacht.
2. Is féidir foirm iarratais a íoslódáil ag [www.galway.ie/bealtaine](http://www.galway.ie/bealtaine) nó cuir glaoch ar 091 509591 chun foirm a fháil tríd an bpost.
3. Seol chugainn ar ríomhphost í chuig bealtaine@galwaycoco.ie faoin **5 Aibreán 2019** nó cuir sa phost í ag an seoladh thíos.
4. Cuirfimid d'imeacht san áireamh sa chlár ansin.

# Leideanna maidir le hÓcáidí Bealtaine a Reáchtáil

* Bíodh an oiread daoine agus grúpaí s féidir **Páirteach** i bpleanáil an imeachta amhail clubanna áitiúla, ionaid phobail nó spóirt, bunscoileanna agus iar-bhunscoileanna, an leabharlann áitiúil agus gnóthaí áitiúla.
* Smaoinigh ar an **tionchar** a bheidh ag d'imeacht ar an **gcomhshaol**. Déan teagmháil le Rannóg Timpeallachta Chomhairle Chontae na Gaillimhe ag an uimhir 091 509510 nó seol ríomhphost chuig environment@galwaycoco.iechun comhairle a fháil maidir le ‘Glasú’ a dhéanamh ar d'imeacht.
* Déan iarracht an t-imeacht a **chur chun cinn** a oiread agus is féidir, trí úsáid a bhaint as póstaeir, fógráin, nuachtlitir an pharóiste, na meáin áitiúla nó na meáin shóisialta mar shampla.
* **Féach ar a bhfuil déanta ag daoine eile**

 Cliceáil ar [www.galway.ie/bealtaine](http://www.galway.ie/bealtaine) chun an leagan amach a bhí ar bhróisiúr na bliana anuraidh a fheiceáil nó féach ar láithreán gréasáin Fhéile Náisiúnta na Bealtaine [www.bealtaine.com](http://www.bealtaine.com/)

## Féile na Bealtaine,

**An tAonad Forbartha Pobail, An Rannóg Forbartha Pobail, Tuaithe agus Eacnamaíochta, Comhairle Chontae na Gaillimhe, Halla an Chontae, Cnoc na Radharc, Gaillimh, H91 H6KX.**

**Fón: 091 509591**

**Ríomhphost:** **bealtaine@galwaycoco.ie**